Estlands kvinnelandslag i fotball

Estlands kvinnelandslag i fotball representerer Estland i internasjonal fotball. Estland er et av de svakeste kvinnelandslagene i UEFA.

Estland debuterte i mesterskapssammenheng med kvalifiseringen til EM i 1997. Ettersom Estland ble plassert i klasse B, måtte de først rykke opp før de kunne spille om kvalifisering til et sluttspill. Estland tapte imidlertid klart i sin gruppe i klasse B. I neste kvalifisering vant Estland sin første kvalifiseringsseier hjemme mot Litauen, men det ble ikke flere poeng. I de neste kvalifiseringene har Estland kommet sist eller nest sist. Også i kvalifiseringen til EM i 2009 endte Estland på sisteplass i sin gruppe. 

I Estlands kvalifisering for VM i Tyskland var de imidlertid langt bedre, om enn ustabile. Estland slo Serbia hjemme, men tapte klart borte. I tillegg tapte Estland stort mot Island og Frankrike. Likevel holdt det til en tredjeplass bak Island og Frankrike, men foran Kroatia og Serbia.

Se også 
 Estlands herrelandslag i fotball

Kvinnelandslag i fotball
Fotball i Estland
Estiske landslag